section_heading: Povijest
paragraph_text: Tankard su 1982. godine osnovala tri školska prijatelja, Andreas Geremia, Axel Katzmann i Frank Thorwarth. U to vrijeme, sastav je bio poznat pod imenima Vortex i Avenger, dok u riječniku nisu otkrili riječ Tankard, koja je označavala vrč za pivo. Njihova prva pjesma zvala se "Ray Death" i govorila je o nuklearnom ratu i njihov prvi koncert je bio u lokalnoj učionici, 1983. godine. Kako im nije bilo dozvoljeno da piju alkohol u školi, oni su pivo krijumčarili upakirano kao mlijeko, što je rezultiralo time da ih je napustio gitarist Bernhard Rapprich jer njegov konzervativni otac nije želio mu se sin "druži s gomilom pijanaca" te ga je zamijenio Andy Bulgaropoulos.